Увесь комплекс восеньскіх палявых работ выкананы і на палетках, дзе будуць пасеяны яравыя культуры. На ўсёй плошчы ўзарана зябліва і, што вельмі важна, унесены калійныя ўгнаенні. За зіму з глебы вымываецца шкодны для раслін хлор, які ўтрымліваецца ў калійных туках. Ды і вясной, калі кожная гадзіна сяўбы вельмі дарагая, не трэба будзе задзейнічаць тэхніку на выкананні гэтага аграпрыёму.